Ek en my ou kleindogtertjie (10 maande oud) het verlede Vrydag heerlik saam met die inwoners van die Pta Oos Aftreeoord deelgeneem aan die Lenteloop wat op die perseel aangebied is. Dit was ‘n baie spesiale oggend, en ek wil graag die organiseerders bedank vir hul goeie reëlings en die gladde verloop van die geleentheid. Dit is goed om te weet dat daar mense is wat werklik omgee vir die senior burgers in die oord. Dit het werklik vir my gelyk of ieder en elk dit geniet het. Baie dankie!
Ek moet bieg julle diens en fasiliteite is baie indrukwekkend. Ons en hy is baie gelukkig oor ons besluit. Baie dankie vir julle goeie diens en behulpsaamheid.
Goeie middag Louise, Baie Dankie vir al jou moeite en hulp. Spesiaal ook baie dankie vir jou vriendelikheid en bedagsaamheid.
My pa, mnr G.S. Koekemoer, was vir bykans 3 jaar in die eenheid versorg. Ons gesin was dikwels verbaas en beïndruk deur die wyse van behandeling en sorg wat hy ontvang het. Hy was altyd skoon en sy kamer was altyd netjies. As my pa gekla het, was dit oor iets wat hy teen sy sin moes doen wat slegs vir sy eie voordeel was!
As gesin kyk ons terug op die tyd wat hy in La Vie Care@ Oosmed was en besef ons kon nie vir beter gevra het nie!
Met sy afsterwe was ons betyds in kenns gestel sodat ons die laaste moment van sy lewe kon by wees om van hom afskeid te neem. Ons was met die grootste empatie behandel en deur die seer begelei.
Ek wil net Elmed en die span personeel bedank vir die goeie versorging wat my Pa die laaste 6 maande ontvang het.
Baie dankie vir al die hulp en die ekstra myl wat julle vir my Pa loop. Die familie waardeer dit opreg.